# Ricky Brabec

Richard William Brabec, conegut com a Ricky Brabec (San Bernardino, 21 d'abril de 1991), és un pilot de motociclisme nord-americà, el qual destaca a les modalitats de motocròs, enduro i ral·li raid. Ha guanyat en dues ocasions el Ral·li Dakar (2020 i 2024).

## Carrera esportiva

Nascut a San Bernardino, Brabec va començar a córrer en BMX quan tenia cinc anys. Quan en tenia quinze, la seva família es van traslladar a la ciutat d'Hesperia, al mateix comtat de San Bernardino però al mig del desert de Mojave.
Brabec va provar el motocròs fins que el 2011 va començar a córrer curses de desert. El 2014 va guanyar la Baja 1000, la Baja 500 i la San Felipe 250. El 2015 va quedar cinquè a la categoria de motos de l'Abu Dhabi Desert Challenge. El 2016 va ser sisè al Ral·li de Merzouga i setè al d'Atacama.
Brabec disputà per primera vegada el ral·li Dakar l'any 2016, finalitzant en novena posició. El 2017 hi va guanyar la seva primera etapa, però no va acabar la cursa. El 2018 hi estava classificat en sisè lloc quan va haver d'abandonar (era la segona vegada en la seva carrera que es retirava d'una cursa). El 2019 es va retirar de la cursa per tercer any consecutiu. El 2020, en la que fou la primera edició disputada a l'Aràbia Saudita, va guanyar la categoria de motos i dues etapes. La seva victòria suposà la primera d'un estatunidenc en aquesta prova i la primera d'una Honda des del 1989. El 2021, Brabec acabà en segona posició per darrere de Kevin Benavides. L'any 2024 tornaria a alçar-se com a guanyador de la prova, de nou amb una Honda.
A banda, Brabec ha participat en tres edicions dels Sis Dies Internacionals d'Enduro com a membre de la selecció dels Estats Units.

## Resultats al Ral·li Dakar

| Any | Moto | Posició | Etapes |
| 2016 | Honda | 9è | 0 |
| 2017 | Honda | Ret. | 1 |
| 2018 | Honda | Ret. | 0 |
| 2019 | Honda | Ret. | 1 |
| 2020 | Honda | 1r | 2 |
| 2021 | Honda | 2n | 3 |
| 2022 | Honda | 7è | 0 |
| 2023 | Honda | Ret. | 1 |
| 2024 | Honda | 1r | 1 |

## Referències

* ↑ «Ricky Brabec: From Desert Rat to Rally Star» (en anglès). Red Bull. [Consulta: 5 gener 2020].
* 1 2 «Profil of RICKY BRABEC - MONSTER ENERGY HONDA TEAM 2020 - Dakar» (en anglès). dakar.com. [Consulta: 5 gener 2020].
* ↑ Hyatt, Kyle. «2020 Dakar Rally: How Ricky Brabec and Honda won the race for America» (en anglès). Roadshow. [Consulta: 13 febrer 2020].
* ↑ «Brabec acaba con la maldición de Honda y Estados Unidos en el Dakar» (en castellà). marca.com. Marca, 17-01-2020. [Consulta: 17 gener 2025].
* ↑ «Kevin Benavides gana el Dakar 2021 en un brillante doblete de Honda» (en castellà). marca.com. Marca, 15-01-2021. [Consulta: 17 gener 2025].
* ↑ «Ricky Brabec se proclama bicampeón del Dakar en motos» (en castellà). marca.com. Marca, 19-01-2024. [Consulta: 17 gener 2025].
* ↑ «Ricky Brabec Conquers Everest of Off Road Racing» (en anglès). AMA. [Consulta: 3 abril 2022].

## Enllaços externs

* Ricky Brabec - Lloc web oficial (anglès)
Vencedors del Ral·li Dakar - Motos :
1979 - Neveu
1980 - Neveu
1981 - Auriol
1982 - Neveu
1983 - Auriol
1984 - Rahier
1985 - Rahier
1986 - Neveu
1987 - Neveu
1988 - Orioli
1989 - Lalay
1990 - Orioli
1991 - Peterhansel
1992 - Peterhansel
1993 - Peterhansel
1994 - Orioli
1995 - Peterhansel
1996 - Orioli
1997 - Peterhansel
1998 - Peterhansel
1999 - Sainct
2000 - Sainct
2001 - Meoni
2002 - Meoni
2003 - Sainct
2004 - Roma
2005 - Despres
2006 - Coma
2007 - Despres
2008
2009 - Coma
2010 - Despres
2011 - Coma
2012 - Despres
2013 - Despres
2014 - Coma
2015 - Coma
2016 - Price
2017 - Sunderland
2018 - Walkner
2019 - Price
2020 - Brabec
2021 - Benavides
2022 - Sunderland
2023 - Benavides
2024 - Brabec
2025 - Sanders :